Številka: 03226-8/2015-3

Datum: 9. 7. 2015

## ZAPISNIK

7. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v sredo, 8. julija 2015.

Seja je potekala v Klubu 15, Magistrat, Mestni trg 1, Ljubljana.

Sejo je vodil predsednik Blaž Babnik Romaniuk.

Na seji so bili navzoči članice in člani Sveta (v nadaljevanju: člani):

Blaž Babnik Romaniuk, Nataša Hozjan Breznjik, Marjana Vidmar, Alijana Lepšina, Dušan Milič, Marko Aškercin Domen Lorencin.

Na seji so bili navzoči tudi:

Boris Kaučič iz MOL, SODMS.

Seja se je pričela ob 16.30 uri ob navzočnosti 7 članov.

S sklicem seje so člani prejeli predlog dnevnega reda 7. seje Sveta:

1. **Pregled in potrditev zapisnika 5. seje Sveta za varstvo pravic najemnikov stanovanj v MOL**
2. **Tekoče zadeve na področju varstva pravic najemnikov stanovanj v MOL**
3. **Razno**

Predsedujoči je dal na glasovanje naslednji dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 7. seje Sveta.**

Navzočih je bilo 7 članov.

Za je glasovalo 7 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je krajše predstavil zapisnik prejšnje seje Sveta. Sekretar sveta je dopolnil predsedujočega ter krajše povzel dogovorjeno in zapisano. Pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 5. seje Sveta za varstvo pravic najemnikov stanovanj v Mestni občini Ljubljana.**

Navzoči je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

**AD 2**

Predsednik je podal uvodno obrazložitev k točki. Omenil je prejšnjo sejo, ki je bila žal nesklepčna a se je na neformalnem srečanju vseeno odvila točka o izkušnjah v najemnih razmerjih, ki je bila planirana kot okrogla miza. Na krajše je predstavil dogajanje na 6. nesklepčni seji Sveta in omenil sodelujoče iz naslednjih organizacij: Mreža za prostor (Blaž …), Mladinski svet Slovenije (Tanja Baumkirher), Kralji ulice (Bojan Kuljanac) ter Zavod Preslica (Boštjan Maljevec). Na krajše je predsednik predstavil doganjanje na nesklepčni seji in vsebino pogovora. Dopolnjevala sta ga Marko Aškerc in sekretar Sveta Boris Kaučič.

Razpravljali so člani: Blaž Babnik Romaniuk, Nataša Hozjan Breznjik, Marjana Vidmar, Alijana Lepšina, Dušan Milič, Marko Aškercin Domen Lorencin in Boris Kaučič.

Razprava je potekala o realizaciji načrta dela Sveta za varstvo pravic najemnikov stanovanj v MOL, ki je bila dorečena na prejšnjih sejah. Vsebinsko je bilo predstavljena tematika pogovorov na prejšnji 6. seji (nesklepčni).

Razprava je potekala o članku Sveta v Glasilu Ljubljana in informiranosti občank in občanov MOL, o upravnikih v MOL, o SPL, o standardnih in nadstandardnih stanovanjih ter materialih v gradbeništvu, o arhitekturnih natečajih, o gradnji stanovanj za neprofitni najem, o funkcionalnosti stanovanj, o najemnikih in podnajemnikih, o izkušnjah pri plačevanju stroškov, o pobudi o večji informiranosti študentov v Ljubljani (glede najema), o povezovanju sorodnega sektorja za najemnike, o deložacijah, o socialnih stiskah najemnikov, o antideložacijskem programu.

Tajnik Sveta bo članom Sveta posredoval raziskavo MSS MOL glede najemnih razmerij študentov v MOL, ki jo bo pridobil od MSS.

**AD 3**

Razpravljali so člani: Blaž Babnik Romaniuk, Nataša Hozjan Breznjik, Marjana Vidmar, Alijana Lepšina, Dušan Milič, Marko Aškercin Domen Lorencin in Boris Kaučič.

Razprava je tekla o naslednjem sestankom ter bližajoči se morebitni tematiki v jeseni 2015.

Glede naslednjega sestanka Sveta je bilo dogovorjeno, da se le ta skliče za 2. 9. 2015 ob 16.30h. Tema sestanka: teme na seji MS MOL in morebitne spremembe zakonodajne politike v RS.

Seja je bila končana ob 18.30 uri.

|  |  |
| --- | --- |
| Zapisal: *Boris KAUČIČ*Višji svetovalec III | *Blaž Babnik Romaniuk*Predsednik: |